***Et forsvar for menneskenes rettigheter***, engelsk *A Vindication of the Rights of Men, in a Letter to the Right Honourable Edmund Burke; Occasioned by His Reflections on the Revolution in France*, er et politisk kampskrift. Pamfletten ble skrevet av filosofen og forfatteren Mary Wollstonecraft, utgitt i 1790, var et angrep på aristokratiet og et forsvar for republikansk styresett. Wollstonecrafts bok var en respons på Edmund Burkes *Reflections on the Revolution in France* hvor han forsvarte konstitusjonelt monarki, aristokratiet og den engelske kirken og bidro til å starte en debatt om den franske revolusjonen.

I boken angrep Wollstonecraft både arvelige privilegier og den retorikk som Burke benyttet for å forsvare dem. De fleste av Burkes kritikere beklaget det de anså som teatralsk medfølelse for Marie Antoinette av Frankrike, Wollstonecraft var imidlertid den eneste som fordømte Burkes kjønnsbestemte språk. Ved å redefinere *det sublime* og *det vakre*, begrepet Burke hadde etablert i sin bok *A Philosophical Enquiry into the Origin of Our Ideas of the Sublime and Beautiful* (1756), undergravde hun både hans retorikk og hans argumenter. I hennes første klare feministiske kritikk, som Claudia Johnson beskriver som uovertruffen i argumentenes tyngde, anklager Wollstonecraft Burke for å forsvare et samfunn uten like rettigheter for kvinner. 

I sitt forsvar for borgerlige dyder påberoper Wollstonecraft den fremvoksende middelklassens moral og stiller det opp mot det lastfulle aristokratiets manerer. Inspirert av opplysningstidens tro på fremskrittet håner hun Burke for å støtte seg til tradisjoner og sedvane. Hun beskriver et idyllisk liv på landet, hvor hver familie har en gård som dekker dens behov. I kontrast til dette utopiske bildet av samfunnet, skissert med det hun hevder å være ekte følelser setter hun hva hun oppfatter som Burkes falske og teatralske scener.

*Et forsvar for menneskenes rettigheter* var først en suksess; boken ble omtalt av alle de større tidsskrifter og aviser og førsteopplaget ble utsolgt på tre uker. Førsteutgaven nevnte imidlertid ikke at bokens forfatter var en kvinne. Ved utgivelsen av andreutgaven hvor Wollstonecrafts navn ble oppgitt ble kritikken mer negativ. Wollstonecrafts «følelser» ble satt opp mot Burkes «fornuft» og hennes kritikk av Burke ble nedlatende behandlet. Denne vurderingen av *Et forsvar for menneskenes rettigheter* varte til 1970-tallet, hvor feministiske litteraturvitere leste Wollstonecrafts tekster og pekte på deres intellektuelle verdi.

Referanser
----------

1. ↑  Johnson, 27; se også, Todd, 165.

Litteratur
----------

* Barrell, John & Jon Mee, eds. «Introduction». *Trials for Treason and Sedition, 1792-1794*. 8 vols. London: Pickering and Chatto, 2006-7. ISBN 978-1-85196-732-2.
* Furniss, Tom. «Mary Wollstonecraft's French Revolution». *The Cambridge Companion to Mary Wollstonecraft*. Ed. Claudia L. Johnson. Cambridge: Cambridge University Press, 2002. ISBN 0-521-78952-4.
* Johnson, Claudia L. *Equivocal Beings: Politics, Gender, and Sentimentality in the 1790s*. Chicago: University of Chicago Press, 1995. ISBN 0-226-40184-7.
* Jones, Chris. «Mary Wollstonecraft's *Vindications* and their political tradition». *The Cambridge Companion to Mary Wollstonecraft*. Ed. Claudia L. Johnson. Cambridge: Cambridge University Press, 2002. ISBN 0-521-78952-4.
* Keen, Paul. *The Crisis of Literature in the 1790s: Print Culture and the Public Sphere*. Cambridge: Cambridge University Press, 1999. ISBN 0-521-65325-8.
* Kelly, Gary. *Revolutionary Feminism: The Mind and Career of Mary Wollstonecraft*. New York: St. Martin's, 1992. ISBN 0-312-12904-1.
* Myers, Mitzi. «Politics from the Outside: Mary Wollstonecraft's First *Vindication*». *Studies in Eighteenth-Century Culture* 6 (1977): 113-32.
* Paulson, Ronald. *Representations of Revolution, 1789-1820*. New Haven: Yale University Press, 1983. ISBN 0-300-02864-4.
* Poovey, Mary. *The Proper Lady and the Woman Writer*. Chicago: University of Chicago Press, 1984. ISBN 0-226-67528-9.
* Sapiro, Virginia. *A Vindication of Political Virtue: The Political Theory of Mary Wollstonecraft*. Chicago: University of Chicago Press, 1992. ISBN 0-226-73491-9.
* Sunstein, Emily. *A Different Face: the Life of Mary Wollstonecraft*. Boston: Little, Brown and Co. 1975. ISBN 0-06-014201-4.
* Taylor, Barbara. *Mary Wollstonecraft and the Feminist Imagination*. Cambridge: Cambridge University Press, 2003. ISBN 0-521-66144-7.
* Todd, Janet. *Mary Wollstonecraft: A Revolutionary Life*. London: Weidenfeld and Nicholson, 2000. ISBN 0-231-12184-9.
* Wardle, Ralph M. *Mary Wollstonecraft: A Critical Biography*. Lincoln: University of Nebraska Press, 1951.

Eksterne lenker
---------------

* Full tekst for *A Vindication of the Rights of Men* fra the Online Library of Liberty (engelsk)
* Mary Wollstonecraft: A 'Speculative and Dissenting Spirit' av Janet Todd fra www.bbc.co.uk (engelsk)

Portal: Litteratur